paragraph_text: mini|350px|Grafit u Šibeniku u čast svim braniteljima Domovinskog rata, a posebno pripadnicima 113. brigade dovršen je u travnju 2012. radom dvojice umjetnika, Karla Plahineka i Lovre Vudraga. Na muralu je prikazan motiv čuvene ratne situacije, najznačajnije na šibenskom području - „oba su pala“, te slika grba 113. šibenske brigade uz stihove „Šibenčani pamtit će do groba svog heroja i te riči, nije jedan već su pala oba, Hrvatska se Šibenikom diči"<ref>http://www.sibenik.in/sibenik/foto-dovrsen-grafit-spomen-na-oba-dva-su-pala/2586.html (pristupljeno 20. rujna 2015.) Obadva, obadva, oba su pala poznati je spontani usklik oduševljenja hrvatskog branitelja Filipa Gaćine s jedne od najpoznatijih video snimki za vrijeme Domovinskog rata, koju je načinio Ivica Bilan 21. rujna 1991. godine. Uzvik koji danas ima važno mjesto u kolektivnoj memoriji naroda, s često korištenom kraćom inačicom "Oba su pala" kojom se općenito opisuje uspjeh, odnosi se na jedan od najslavnijih događaja Domovinskog rata, kada su hrvatski branitelji Goran Pauk i Neven Livajić navodno<ref> oborili dva zrakoplova tipa Soko J-21 Jastreb neprijateljske JNA.